CELEX: 32014R0456
Language: lt
Date: 2014-04-29 00:00:00
Title: 2014 m. balandžio 29 d. Komisijos įgyvendinimo reglamentas (ES) Nr. 456/2014 dėl tam tikrų prekių klasifikavimo Kombinuotojoje nomenklatūroje

6.5.2014   
            
            
               LT
            
            
               Europos Sąjungos oficialusis leidinys
            
            
               L 133/33
            
         KOMISIJOS ĮGYVENDINIMO REGLAMENTAS (ES) Nr. 456/2014
   2014 m. balandžio 29 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytus KN kodus;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytus KN kodus.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 29 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys (vadinamasis radijo bangomis valdomų kištukinių lizdų rinkinys), kurį sudaro kartu supakuoti du nuotolinio valdymo jungikliai ir nuotolinio valdymo pultas.
                  Kiekvieną nuotolinio valdymo jungiklį sudaro atskirame korpuse sumontuoti kištukas, kištukinis lizdas, atpažinimo mygtukas, jungiklis ir radijo imtuvas; jungiklis yra skirtas 230 V įtampai ir ne stipresnei kaip 10 A srovei.
                  Atpažinimo mygtukas naudojamas jungiklio ir nuotolinio valdymo pulto tarpusavio atpažinimui. Jis taip pat gali būti naudojamas kaip rankinis jungiklis.
                  Nuotolinio valdymo pultas veikia 433,05 – 434,79 MHz perdavimo dažnių intervale maždaug 30 m atstumu ir atskirai valdo abu jungiklius.
                  Gaminys naudojamas į kištukinius lizdus įjungtiems įrenginiams įjungti ir išjungti nuotolinio valdymo pultu.
               
               
                  8536 50 80
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8536, 8536 50 ir 8536 50 80 atitinkančiais prekių aprašymais.
                  Nuotolinio valdymo pultas jungiklius valdo atskirai vieną nuo kito. Todėl gaminys negali būti laikomas funkciniu vienetu, kaip apibrėžta XVI skyriaus 4 pastaboje, nes jo atskiros sudedamosios dalys nėra skirtos naudoti kartu atliekant tiksliai apibrėžtą funkciją.
                  Atsižvelgiant į gaminio objektyvias charakteristikas, jo funkcija yra nuotolinio valdymo pultu įjungti ir išjungti į kištukinius lizdus įjungtus įrenginius. Todėl jis nepriskirtinas 8526 pozicijai kaip nuotolinio valdymo radijo bangomis aparatas.
                  Kadangi gaminys naudojamas kaip nuotoliniu būdu valdomi jungikliai, kištukas ir kištukinis lizdas laikomi būdingais komponentais, kurie būtini jo veikimui užtikrinti. Todėl gaminys nepriskirtinas 8536 69 90 subpozicijai kaip kištukas ar kištukinis lizdas.
                  Todėl gaminys klasifikuotinas kaip kitas jungiklis, skirtas ne aukštesnei kaip 60 V įtampai, priskiriant KN kodą 8536 50 80.